《云路春风》
明代·陈繗

云路门头泮沼东，东君到处总春融。咏归曾点行边趣，煖入光庭座上风。

绕阁玲珑扬晓铎，满门桃李蔼芳丛。文衿济济闲来往，万里青云一路通。

作者简介：陈繗，琼山人。明孝宗弘治六年（一四九三年）进士，翰林院检讨。有《唾馀集》。事见清道光《广东通志》卷六八。陈繗诗，以民国二十四年海南书局印《海南丛书》第五集《唾馀集》为底本。